**Source and Reasons for Seudas Bar Mitzvah**

1. **שולחן ערוך אורח חיים הלכות ברכת הפירות סימן רכה**

י"א מי שנעשה בנו בר מצוה, יברך: בא"י אמ"ה שפטרני מעונשו של זה (מהרי"ל בשם מרדכי ובר"ר פ' תולדות), וטוב לברך בלא שם ומלכות

1. **מגן אברהם סימן רכה**

כ' בי"ח בליקוטים סי' כ"**ט שמצוה על האדם לעשות סעודה ביום שנעשו בנו בר מצוה כיום שנכנס לחופה** ומשמע דהיינו ביום שנכנס לשנת י"ד

1. **נהר מצרים**

נהגו במצרים ביום שמתחנך הנער למצות תפילין שמלבישין אותו בבית הכנסת בשמחה ובשירים ונרות דולקות כבמזמוטי חתן שאין נופלים על פניהם בשחרית שמתפלל שם הנער המתחנך ואף על פי שלא מצאתיו עד הנה מפורש בדברי הפוסקים אשר אתי שמצות תפילין פוטרת נפילת אפים מכל מקום מנהגם של ישראל תורה היא **וסמך לדבר נראה לי שהוא דומה לחתן דכתיב ביה כחתן יכהן פאר ותפילין נקראו פאר כדכתיב פארך תבוש לראשך ואם כן הרי הוא כחתן דאין בו נפילת אפים** ועוד דאיתקש למילה כדרשו רז"ל על פסוק ליהודים היתה אורה ושמחה וששון ויקר מגילה דט"ז ע"ב אררה זו תורה וששון זו מילה ויקר אלו תפילין ואם כן הרי איתקש לחתן ולמילה ושמחה של מצוה היא ואת ושפיר נהגו שלא ליפול על פניהם וכן נוהגים גם בערים רבות בחו"ל וכמנהג עיקו"ת ירושלם ת"ו

1. **בראשית פרשת וירא פרק כא**

(ח) ויגדל הילד ויגמל ויעש אברהם משתה גדול ביום הגמל את יצחק:

1. **תוספות מסכת שבת דף קל עמוד א**

שש אנכי - במדרש (שוחר טוב) למנצח על השמינית כתיב הנדרש על המילה שהיא בשמיני וכן אמרי' (פר"א פ' כ"ט) ויעש אברהם משתה גדול ביום הגמל את יצחק ביום ה"ג מל את יצחק דהיינו ביום השמיני דמילה כמנין ה"ג, ר"ת.

1. **שו"ת יד אפרים (ס' יח)**

**לגדלות בגיל י"ג יש גם להביא מיצחק: ויגדל הילד ויגמל (וירא כ"א ח'), ובמ"ר: ר' הושעיה רבה אומר נגמל מיצה"ר, ר"ל כיון שכתוב "ויגדל", יוצא שהיה בן י"ג שאז נקרא "גדול",** על כן "ויגמל" פירושו, שנגמל מיצה"ר וזכה ליצר טוב. ובתורה שלמה (כ"א) כתב, **דכך מפורש במדרש אגדה: נגמל מיצר הרע ליצר הטוב**, **ובן י"ג שנה הוה**. וראה מ"ר קהלת (ד' י"ג) עה"פ: טוב ילד מסכן וחכם - זה יצר טוב, ולמה נקרא שמו ילד שאין מזדווג לאדם אלא מבן י"ג שנה. ובאבות דר"נ (פט"ז): ואחרי י"ג שנה נולד יצר טוב, וכן בזוהר: מתליסר שנין ואילך יצר טוב הוא עמיה דבר נש (זהר בראשית קע"ט).

1. **חכמת תורה**

אך ביצחק מצינו שאמר (בראשית כא:ח) ויעש אברהם משתה גדול ביום הגמל את יצחק ודרשו חז"ל ב"ר (נג:י) לחד דעה שזה הוי ביום שנגמל מיצרו והיינו שנעשה בר מצוה וא"כ מוכח שבהתחלת המצוה עשה סעודה משמחה שנעשה בר מצוה **ולכך נראה דבאדם הראשון נמי כיון שנברא וציוה לו הקב"ה להיות עושה מצות הללו א"כ נעשה בר מצוה ולכך מצוה לו לעשות סעודה ולכך רימז הכתוב מצות שלו בפסוק מכל עץ הגן אכל תאכל** כי זה שייך לזה ש**מחמת שציוה לו על המצות אמר לו שמעתה הוי מצוה שמכל עץ הגן אכל תאכל דרך מצוה** כי הוי סעודת מצוה שישמח מה שנעשה בר מצוה וז"ש חז"ל כדי שיכנס מיד היינו כדי שיהיה בידו להנות מסעודת מצוה מיד שיהיה בידו לעשות סעודת מצוה מיד ויעשה שמחה של מצוה

1. **ים של שלמה מסכת בבא קמא פרק ז**

**וסעודת בר מצוה שעושים האשכנזים, לכאורה אין לך סעודת מצוה גדולה מזו**, **ושמה יוכיח עליה. ועושים שמחה, ונותנים למקום שבח והודיה, שזכה הנער להיות בר מצוה, וגדול המצוה ועושה, והאב זכה שגדלו עד עתה, להכניסו בברית התורה בכללה**. וראיה להדיא ספ"ק דקדושין (ל"א ע"א) שאמר רב יוסף לבסוף, השתא דאמר ר' חנינא גדול המצוה ועושה כו', מאן דאמר לי שאין הלכה כר' יהודא, דאמר סומא פטור מן המצות, עבידנא יומא טבא לרבנן. אע"פ שהיה כבר חייב.

**אכן הבר מצוה גופא לא ישר בעיני. שרובן אין להם ב' שערות**. וא"כ איך יוציאו אחרים ידי חובתן בתפילה ובברכת המזון. ואם נאמר מן הסתם אוקמינן אחזקה שהביא ב' שערות, בפרט במילתא דרבנן. ואף שברכת המזון דאורייתא הוא. מ"מ מן התורה היה יוצא בברכת הקטן. אלא שרבנן אמרו שאינו מוציא הגדול. א"כ מיד כשיגיע לי"ג שנים ויום אחד יעשו הסעודה, ויחנכוהו לברך ברכת המזון, ולהתפלל באקראי. ומאחר שלא נעשה בזמנו, ועכשיו גם כן אינו ידוע זמנו. למה יקרא סעודת מצוה. ואינו דומה לסעודת מילה ופדיון הבן, אפילו עבר זמנו הראשון. מ"מ כל יומן בני חיובא נינהו, זמנן הוא, שלא לאחר המצוה. מה שאין כן בנדון זה, דשמא עדיין לא הגיע זמנו. ומכח שנוקמה אחזקה. היה לו לחנכו מיד, ולעשות סעודה. **ומכל מקום נראה, היכא שמחנכין הנער לדרוש על הסעודה מעין המאורע. לא גרע מסעודת חנוך הבית.**

1. **תוס' (קידושין לא. ד"ה גדול)**

נראה דהיינו טעמא דמי שמצווה ועושה עדיף **לפי שדואג ומצטער יותר פן יעבור ממי שאין מצווה** שיש לו פת בסלו שאם ירצה יניח.

1. **בספר טוב טעם ודעת**

**בסעודת בר מצוה דהוי ביה שמחה דהסעודה זו נצמח דהוי כיום מתן תורה כמו שאמרו חז"ל הכל מודים בעצרת דבעינן נמי לכם** וכו' ואם כן מוכח דביום מתן תורה יש שמחה ולכולי עלמא בעינן לכם והיינו אף דמצוות לאו להנות ניתנו היינו אם כבר קבלו התורה אז שייך פרוש רש"י (ר"ה כח. ד"ה חברו) **בטעם מצוות לאו להנות ניתנו דלעל על צואריהן נתנו ולכך גוף קיום המצוה לא הוי הנאה רק לעול אבל שעת קבלת התורה להכנסתם לכלל חיוב להיות כמצווין ועושין זה ודאי הוי שמחה ממש** ולכולי עלמא בעינן לכם

1. **ילקוט יוסף קצוש"ע אורח חיים סימן שז סעיף א - דיני שבת התלויים בדיבור**

יט. ולפיכך מותר לחשב בשבת כמה הוצאות יצטרך להוציא עבור סעודת מצוה, כגון סעודת נישואין, או סעודת בר - מצוה, או סעודת סיום מסכת. [ילקו"י שבת כרך ב עמוד קפב].

1. **ילקוט יוסף קצוש"ע אורח חיים סימן תע - תענית בכורות בערב פסח**

ה. מותר לבכורות לאכול בערב פסח על ידי השתתפות בסעודת בר - מצוה שחל זמנו בערב פסח, [דהיינו ביום מלאת לנער י"ג שנה בדיוק]. ואם עושים הסעודה אחר זמנו, לא מועיל. [יביע אומר חלק א' חאו"ח סימן כז סק"ח].